Vi er normalt rimelig large med hensyn til diverse radioværter og journalister, men jeg er nu en del i tvivl om artiklen om Jacob Ekstrøm. Personligt mener jeg, at den bør slettes grundet manglende notabilitet. Det er åbenbart, at der er tale om en selvbiografi. Efter min opfattelse er det ikke tilstrækkeligt at have et job, hvis ikke man gennem dette i øvrigt får markeret sig på andre måder, eller generelt har en platform, der rækker udover jobfunktionen. Det er selvfølgelig spændende, at han har indtalt en række reklamespots, men det rækker i min optik ikke. 
